CELEX: 32019R2095
Language: sl
Date: 2019-11-29 00:00:00
Title: Izvedbena Uredba Komisije (EU) 2019/2095 z dne 29. novembra 2019 o izvajanju odbitkov od ribolovne kvote za atlantskega lososa, ki je na voljo Poljski v letu 2019, zaradi prelova v letu 2018

9.12.2019   
               
               
                  SL
               
               
                  Uradni list Evropske unije
               
               
                  L 317/105
               
            
         IZVEDBENA UREDBA KOMISIJE (EU) 2019/2095
         z dne 29. novembra 2019
         o izvajanju odbitkov od ribolovne kvote za atlantskega lososa, ki je na voljo Poljski v letu 2019, zaradi prelova v letu 2018
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (1) ter zlasti člena 105(1), (2) in (3) Uredbe,
         ob upoštevanju naslednjega:
         
                     (1)
                  
                  
                     Ribolovna kvota za atlantskega lososa v vodah Unije podrazdelkov 22–31 (SAL/3BCD-F) je bila Poljski za leto 2018 dodeljena z Uredbo Sveta (EU) 2017/1970 (2).
                  
               
                     (2)
                  
                  
                     Ta ribolovna kvota za leto 2018 je bila z uporabo vsakoletne prilagodljivosti, določene v členu 15(9) Uredbe (EU) št. 1380/2013 Evropskega parlamenta in Sveta (3), povečana za 1 369 osebkov. Povečanje, enako 10 % dovoljenih iztovorov za leto 2017, je bilo izračunano na podlagi preostalih neporabljenih količin po izjavah o ulovu. Med inšpekcijskimi misijami, izvedenimi na Poljskem v skladu z Uredbo (ES) št. 1224/2009 v letu 2018, je Komisija odkrila napačno in pomanjkljivo sporočene podatke o ulovu, ki so pokazali, da je bila poljska kvota za atlantskega lososa v vodah Unije podrazdelkov 22–31 za leto 2017 izčrpana. To pomeni, da je bila vsakoletna prilagodljivost iz leta 2017 v leto 2018 v skladu s členom 15(9) Uredbe (EU) št. 1380/2013 neupravičeno dodeljena in da bi se morale zadevne količine ustrezno odšteti od kvote za leto 2018.
                  
               
                     (3)
                  
                  
                     Poleg tega je Komisija odkrila dodatne neskladnosti v poljskih podatkih o ribolovu atlantskega lososa v vodah Unije podrazdelkov 22–31 za leto 2018 pri navzkrižnem preverjanju podatkov, zabeleženih in sporočenih med ribolovnimi potovanji, za katera je bil opravljen ali ni bil opravljen inšpekcijski pregled. Te neskladnosti pri poročanju o sestavi ulova so bile dodatno potrjene z več revizijskimi misijami in misijami preverjanja na Poljskem v letih 2018 in 2019 v skladu z Uredbo (ES) št. 1224/2009. Ta revizijska poročila so bila Poljski ustrezno predložena in o njih se je s to državo članico razpravljalo.
                  
               
                     (4)
                  
                  
                     Na podlagi zbranih dokazov je Komisija lahko ugotovila, da je bila kvota za atlantskega lososa v vodah Unije podrazdelkov 22-31, ki je bila dodeljena Poljski za leto 2018 z Uredbo Sveta (EU) 2017/1970, presežena za 2 160 kosov lososa. Kadar Komisija ugotovi, da je država članica presegla ribolovne kvote, ki so ji bile dodeljene, v skladu s členom 105(1) Uredbe (ES) št. 1224/2009 izvede odbitke od prihodnjih ribolovnih kvot navedene države članice.
                  
               
                     (5)
                  
                  
                     Člen 105(2) in (3) Uredbe (ES) št. 1224/2009 določa, da se morajo ti odbitki izvesti v naslednjem letu ali letih z uporabo ustreznih množilnih količnikov, določenih v navedenih odstavkih.
                  
               
                     (6)
                  
                  
                     V skladu s členom 105(2) Uredbe (ES) št. 1224/2009 bi se moral uporabiti množilni količnik, enak 1,00, saj je prelov, ki ga je količinsko opredelila Komisija, manjši od 100 ton –
                  
               SPREJELA NASLEDNJO UREDBO:
         
            Člen 1
            Ribolovna kvota za atlantskega lososa v vodah Unije podrazdelkov 22–31, dodeljena Poljski za leto 2019 z Uredbo Sveta (EU) 2018/1628 (4), se zmanjša v skladu s Prilogo k tej uredbi.
         
         
            Člen 2
            Ta uredba začne veljati sedmi dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 343, 22.12.2009, str. 1.
         
            (2)  Uredba Sveta (EU) 2017/1970 z dne 27. oktobra 2017 o določitvi ribolovnih možnosti za nekatere staleže rib in skupine staležev rib, ki se za leto 2018 uporabljajo v Baltskem morju, ter spremembi Uredbe (EU) 2017/127 (UL L 281, 31.10.2017, str. 1).
         
            (3)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (4)  Uredba Sveta (EU) 2018/1628 z dne 30. oktobra 2018 o določitvi ribolovnih možnosti za leto 2019 za nekatere staleže rib in skupine staležev rib, ki se uporabljajo v Baltskem morju, ter o spremembi Uredbe (EU) 2018/120 glede nekaterih ribolovnih možnosti v drugih vodah (UL L 272, 31.10.2018, str. 1).
      
      
         
            PRILOGA
            
               ODBITKI OD RIBOLOVNE KVOTE ZA ATLANSTKEGA LOSOSA, KI JE NA VOLJO POLJSKI ZA LETO 2019 ZA STALEŽE RIB, KI SO BILI PRELOVLJENI
            
            
                        Država članica
                     
                     
                        Oznaka vrste
                     
                     
                        Oznaka območja
                     
                     
                        Ime vrste
                     
                     
                        Ime območja
                     
                     
                        Začetna kvota za leto 2018 (v kosih)
                     
                     
                        Dovoljeni iztovori za leto 2018 (celotna prilagojena količina v kosih) (1)
                        
                     
                     
                        Skupni ulov v letu 2018 (količina
                        v kosih)
                     
                     
                        Poraba kvote, povezana z dovoljenim iztovorom
                     
                     
                        Prelov, povezan z dovoljenim iztovorom (količina v kosih)
                     
                     
                        Množilni količnik (3)
                        
                     
                     
                        Dodatni množilni količnik (4),  (5)
                        
                     
                     
                        Odbitki za leto 2019 (količina v kosih)
                     
                  
                        PL
                     
                     
                        SAL
                     
                     
                        3BCD-F
                     
                     
                        atlantski losos
                     
                     
                        vode Unije podrazdelkov 22–31
                     
                     
                        5 729 
                     
                     
                        15 739  (2)
                        
                     
                     
                        17 899 
                     
                     
                        113,72 %
                     
                     
                        2 160 
                     
                     
                        1,00
                     
                     
                        /
                     
                     
                        2 160 
                     
                  
               (1)  Kvote, ki so na voljo državi članici v skladu z zadevnimi uredbami o ribolovnih možnostih po upoštevanju izmenjav ribolovnih možnosti v skladu s členom 16(8) Uredbe (EU) št. 1380/2013 Evropskega parlamenta in Sveta (UL L 354, 28.12.2013, str. 22), prenosov kvot iz leta 2017 v leto 2018 v skladu s členom 4(2) Uredbe Sveta (ES) št. 847/96 (UL L 115, 9.5.1996, str. 3) in členom 15(9) Uredbe (EU) št. 1380/2013 ali ponovnih dodelitev in odbitkov od ribolovnih možnosti v skladu s členoma 37 in 105 Uredbe (ES) št. 1224/2009.
            
               (2)  Ta količina vključuje zmanjšanje za 1 369 kosov lososa, ki ustreza neupravičeno dodeljeni vsakoletni prilagodljivosti iz člena 15(9) Uredbe (EU) št. 1380/2013 v letu 2018, po odkritju napačno in pomanjkljivo sporočenih podatkov o ulovu za leto 2017.
            
               (3)  Kot je določeno v členu 105(2) Uredbe (ES) št. 1224/2009. Odbitek, ki je enak prelovu * 1,00, se uporablja v vseh primerih prelova, ki je enak ali manjši od 100 ton.
            
               (4)  Kot je določeno v členu 105(3) Uredbe (ES) št. 1224/2009 in če obseg prelova presega 10 %.
            
               (5)  Črka „A“ pomeni, da se uporablja dodatni množilni količnik 1,5 zaradi zaporednega prelova v letih 2016, 2017 in 2018. Črka „C“ pomeni, da se uporablja dodatni množilni količnik 1,5, ker za stalež velja večletni načrt.